Η ηλικίατης γυναίκας επηρεάζει άμεσα την αναπαραγωγική της ικανότητα.  Η γονιμότητα της γυναίκας μειώνεται όσο η ίδια μεγαλώνει. Συγκεκριμένα βρίσκεται στα υψηλότερα επίπεδά της στα 20-25 έτη, στη συνέχεια μειώνεται με αργό σχετικά ρυθμό μέχρι την ηλικία των 35ετών ενώ μετέπειτα μειώνεται σημαντικά έως την ηλικία των 40 . Από την ηλικία των 40 και μετά οι ρυθμοί μείωσης της γονιμότητας της γυναίκας είναι ταχύτατοι με αποτέλεσμα σχεδόν να εκμηδενίζεται η αναπαραγωγική της ικανότητα περί τα 45 έτη .Οι παραπάνω ρυθμοί μείωσης δεν αφορούν μόνο στον αριθμό των ωαρίων αλλά και στη ποιότητα των ωαρίων που επίσης χειροτερεύει καθώς η γυναίκα μεγαλώνει, αυξάνοντας έτσι τα ποσοστά των αποβολών και των κυήσεων με χρωμοσωμικές ανωμαλίες εμβρύων , στις γυναίκες που παρά το “προχωρημένο” της ηλικίας τους επιτυγχάνουν εγκυμοσύνη. Σημειώνεται δε, πως σε αρκετές  περιπτώσεις η ποιότητα , των ωαρίων δε συμβαδίζει πάντοτε με τη βιολογική ηλικία της γυναίκας, περιπλέκοντας ακόμη περισσότερο τη κατάσταση. Ειδικές εξετάσεις προτείνονται από τον ειδικό ιατρό γονιμότητας για την διερεύνηση των προβλημάτων αυτών .